Silvira Tomasini
<s>Silvira Tomazini (Trst, 2. decembar 1913. – Kosovska Mitrovica, 13. avgust 1942), profesor nemačkog jezika, učesnica Narodnooslobodilačke borbe i narodni heroj Jugoslavije.</s>

<s>Biografija 
Rođena je 2. decembra 1913. godine u Trstu, od oca Italijana i majke Slovenke.</s><s>Posle završetka Prvog svetskog rata, njena porodica se preselila u Maribor, gde je završila osnovnu školu i gimnaziju.</s><s>Za vreme studija na Filološkom fakultetu u Ljubljani prišla je studentskom revolucionarnom pokretu i postala član Saveza komunističke omladine Jugoslavije, a potom i Komunističke partije Jugoslavije.</s><s>Posle završenih studija, 1938. godine, dve godina je čekala zaposlenje.</s>

<s>Oktobra 1940. godine primljena je za profesora nemačkog jezika u gimnaziji u Kosovskoj Mitrovici.</s><s>U novoj sredini se brzo snašla, stekla prijatelje i poznanike i odmah se uključila u partijski rad.</s><s>U školi je bila naklonjena siromašnoj deci, pomagala im u radu i učenju i obilazila njihove roditelje.</s><s>Na njenu inicijativu i uz njenu pomoć u gimnaziji je bila osnovana kuhinja za siromašnu decu.</s>

<s>Posle okupacije Kraljevine Jugoslavije, aprila 1941. godine, aktivno je učestvovala u organizivanju Narodnooslobodilačkih pokreta u Kosovskoj Mitrovici i okolini.</s><s>Postala je sekretar jedne partijske ćelije u gradu, svoj stan je pretvorila u tajni punkt partijske tehnike za umnožavanje letaka i drugog materijala, bazu za prihvat i slanje ljudi u Kopaonički partizanski odred.</s><s>Bila je član Narodnooslobodilačkog odbora i predsednik odbora Antifašističkog fronta žena u Kosovskoj Mitrovici.</s>

<s>Okupator je primetio njenu aktivnost i uhapsio je maja 1942. godine.</s><s>Posebno je mučena u Gestapou, a u njen dosije je zabeleženo sledeće: „Tomazini Silvira, bivša jugoslovenska državljanka, rođena 2. decembra 1913. godine u Trstu, sa stanom u Kosovskoj Mitrovici, Slovenka... rukovodilac komunističke organizacije žena...</s><s>Ona je kazala svojim drugaricama da svu krivicu prebace na nju, jer ona ni u kom slučaju neće ništa odati.</s><s>Budući da je se time sama označila kao nepopravljiva komunistkinja, i da je i dalje ostala na liniji KPJ, ona se mora smatrati za naročito opasnu osobu“.</s>

<s>Gestapo je, 13. avgusta 1942. godine, 17 uhapšenih, među kojima i Silviru, prebacio do železničke stanice u Kosovskoj Mitrovici, u nameri da ih sprovede centrali Gestapoa za Srbiju, u Beogradu.</s><s>Silvira je uspela da se u jednom trenutku otrgne od gestapovaca i albanskih žandarma i njeni pokliči su se zaorili železničkom stanicom.</s><s>Klicala je slobodi i borbi protiv okupatora, Komunističkoj partiji i Sovjetskom Savezu.</s><s>Gestapovci i albanski žandarmi su skočili na nju i odveli je nazad u zatvor, a potom istog dana ubili.</s>

<s>Ukazom predsednika Federativne Narodne Republike Jugoslavije Josipa Broza Tita, 27. novembra 1953. godine, proglašena je za narodnog heroja.</s>

<s>Literatura</s>

<s></s>

<s>Jugoslavenski partizani
Jugoslavenski komunisti
Slovenski komunisti
Žene u Narodnooslobodilačkoj borbi
Žene narodni heroji
Biografije, Trst</s>

